કોલંબો: રાજકોટ-સૌરાષ્ટ્રના સિંહ કહેવાતા ગૌરવસમા રનમશીન ચેતેશ્વર પૂજારાએ પોતાના નામે એક અનોખો રેકોર્ડ કર્યો છે. ચેતેશ્વર ભારતની પ્રથમ ઇનિંગમાં પ્રારંભથી અંત સુધી આઉટ થયા વગર પેવેલીયનમાં પાછો ફર્યો હતો. આવું કરનાર તે ભારતનો ચોથો ઓપનર બન્યો છે. વિશ્વસ્તરે ટેસ્ટ ક્રિકેટના બે હજારથી વધુ ટેસ્ટમાં આવું ૪૯ મી વખત બન્યું છે. જયારે કોઇ ઓપનીંગ બેટસમેન નોટઆઉટ રહીને ઇનિગના અંતમાં પરત ફર્યો હોય. ક્રિકેટરમાં તેને ‘કેરી ધ બેટ’ કહેવામાં આવે છે.